113
1 Hallilu-Yah, sɛuǧem, kenniw imsexxaren n SIDI,
sɛuǧem Isem n SIDI!
2 Ad ittwabarek Isem n SIDI,
zi řexxu ɣares ař řebda. ■
3 Zi manis dd-tneqqar tfuct ař manis tɣeǧi tfuct,
ad ittwassɛuǧa Isem n SIDI.■
4 SIDI yuɛřa x marra řegnus,
tiwa i ijenwan d aɛuǧi nnes.
5 Man wen iǧan am SIDI, AREBBI nneɣ,
wenni izeddɣen di řuɛřa qaɛ,
6 wenni yuḍaren,
maḥend ad iẓar deg ijenwan u x temmurt!
7 Wenni dd-issnekkaran amuqřiř zi tɛejjajt,
ijebd-dd amezřuḍ zeg wefraḍ ■
8 maḥend ad t issɣim ak-d tarwa n taṣiřet,
ak-d tarwa n taṣiřet n řgens nnes.
9 Wenni issezdaɣen tenni war ittirwen di taddart,
am ict n tyemmat n iḥenjiren tfarḥ. Hallilu-Yah.