128
1 Izři n ugeɛɛed.
Sseɛd n kuř ijj n wenni itteggʷeden SIDI,
wenni igguren deg ibriden nnes.
2 Aqa ad tecced zeg warber n ifassen nnek,
ad tiřid d amimun d lemliḥ.
3 Tamɣart nnek ad tiři am ict n tzayart i dd-ittawyen řɣiǧet di taddart nnek,
arrawen nnek ad iřin am iɣemmuyen n zzitun quwwaren-dd i ṭṭabřa nnek.
4 Ammu i ɣa ittwabarek weryaz ijehden nni itteggʷeden SIDI.
5 SIDI ad cek ibarek zi Ṣihyun,
u ad tẓared aqa Urcalim ad tiři mliḥ,
marra ussan n tudart nnek,
6 wah, ad tẓared iḥenjiren n iḥenjiren nnek.
Řehna ad yiři x Israil.