70
1 I umeqqran n imeɣnajen. N Dawud. I řidaret.
2 A AREBBI, deɣyat ḥima ad ayi tessnejmed,
a SIDI, ḥima ad ayi tɛawned. ■
3 Ejj inni yarezzun řeɛmar inu
ad ttwaxarewḍen u ad ssnuffaren ixef nsen,
ejj inni yareṭṭan x řɣar i dayi iřeqqfen,
ad dewřen ɣar ḍeffar u ad ttwasbehdřen. ■
4 Ejj i-ten ad ṭṭfen řmunet i issdaheǧen ařami i ɣa ttwasbehdřen,
inni din iqqaren: “Ha, ha!”
5 Ejj marra inni xak yarezzun, ad arcqen, ad farḥen dayek.
Ejj inni ittexsen asenjem nnek ad inin řebda:
“AREBBI d ameqqran!”
6 Necc di řeɣben u zeřḍeɣ, a AREBBI, deɣyat ɣari.
Cek d twiza inu d amsenjem inu, a SIDI,
war ttɛeṭṭař ca!