61
1 I umeqqran n imeɣnajen. Ak-d uzenzun. N Dawud.
2 A AREBBI, seř i uřaɣi inu,
ewc taynit i tẓaǧit inu.
3 Zi ṭṭarf aneggar n temmurt ttřaɣiɣ xak,
xmi ittefciř wuř inu.
Ndeh ayi x ijj n jjarf yuɛřan xafi.
4 Maɣar tuɣa Cek d amcan n tarewřa i necc,
d lburj ijehden ḍidd i řeɛdu.
5 Necc ad qqimeɣ deg Uqiḍun nnek i řebda,
ad ddurryeɣ sadu wafriwen nnek. Silah.
6 Maɣar Cek, a AREBBI, tesřid ɣar lwuɛud inu.
Cek tewcid ayi tasɣart n yinni itteggʷeden Isem nnek.
7 Ad tarnid ɛad ussan x wussan n ujeǧid,
ařami iseggʷusa nnes ad iřin zi jjiř ař jjiř.
8 Netta ad iqqim zzat i wudem n AREBBI i řebda.
Ad xas teḥḍa tamexsiwt icewwaren d řaman.
9 Ammu i ɣa zehhdeɣ i Yisem nnek i řebda,
ḥima ad kemmřeɣ lwuɛud inu, ass awarni umas.