112
1 Hallilu-Yah!
Alif. Sseɛd n weryaz nni itteggʷeden SIDI,
Bit. wenni ifarrḥen aṭṭas x tweṣṣa nnes. ■
2 Gimel. Tarwa nnes ad iřin jehhden di temmurt,
Dalit. jjiř n yinni igguren nican ad ittwabarek.
3 Hi. Řxir d wagřa ad ccuren taddart nnes,
Waw. tasegda nnes tᵉttɣima i řebda.
4 Zayin. I yenni igguren nican ad asen teɣři tfawt di taǧest.
Xit. Netta d aḥnin d arḥim d umsegged.
5 Tit. Aryaz nni ittḥinna u yareṭṭeř, ad yiři mliḥ,
Yud. aqa iɛeddeř timesřayin nnes nican.
6 Kaf. Maɣar netta war ittɣimi ittenhezza i řebda.
Lamid. Ad din tiři řidaret deg umsegged i řebda.
7 Mim. Netta war itteggʷed zi nnab i war iḥřin,
Nun. Uř nnes imten, ittcař x SIDI.
8 Samix. Uř nnes imten, war itteggʷed,
Ɛayin. ař ɣa ixzar ɣar yenni t-i-dd iḥeṣṣaren.
9 Pi. Izuzzar, ittic i imezřaḍ.
Tsadi. Tasegda nnes tᵉttɣima i řebda,
Quf. icc nnes ad ittwasuɛřa s ccan.
10 Rix. Ad t iẓar uɛeffan, ad iffugem.
Cin. Netta ad iɣezz s teɣmas, xenni ad ifsi.
Taf. Meẓri n iɛeffanen ad ibḍeř.