127
1 Izři n ugeɛɛed. Zi Suliman.
Mři war ibenni SIDI taddart,
ggur ibennayen ad ssiḥřen ixef nsen baṭeř.
Mři war iḥeṭṭi SIDI x tendint, ggur uɛessas ad iɛess baṭeř.
2 Baṭeř aqa kenniw ad tekkarem zic,
ad tᵉṭṭṣem tɛeḍřem, ad teccem aɣrum n řemḥayen,
maɣar Netta ittic i-t i imɛizzen nnes deg yiḍeṣ.
3 Xzar, arrawen d tasɣart i immewcen zi SIDI,
řɣiǧet n uɛeddis aqa-tt d řmunet.
4 Am mammec jehdent fřitcat n řqews deg ufus n weryaz,
ammu i ǧan arrawen zeg iseggʷusa n temẓi.
5 Sseɛd n weryaz ijehden
nni i zzaysen iccuren aqrab n fřitcat n řqews nnes.
Nitni war ttseḍḥin ca
umi ssawařen ak-d řɛedyan ɣar tewwart n tendint.