24
1 Azehhed n Dawud.
I SIDI teǧa temmurt d uɛemmar nnes,
ddunit d imezdaɣ nnes. ■
2 Maɣar Netta issars dsas nnes x řebḥur,
issᵉmten i-tt x sseḥřat.
3 Wi izemmaren ad igeɛɛed adrar n SIDI,
wi izemmaren ad ibedd x wemcan nnes iqeddsen? ■
4 Wenni ɣar iǧa ifassen imezdagen d wuř iṣfa,
wenni war dd-ittarri řeɛmar nnes x min ifennan,
war ittjjaǧa ẓur,
5 d netta ad iksi lbaraka zi SIDI,
uřa d tasegda zi AREBBI n usenjem nnes.
6 D wa d jjiř n yinni xas yarezzun,
inni yarezzun x wudem nnek, aqa-t d Yaɛqub. Silah.
7 Sgeɛɛdent izeǧifen nwem, a tiwwura,
sgeɛɛdent ixef nkent, a tiwwura n řebda,
ḥima ad yadef ujeǧid n uɛuǧi!
8 Man wen i iǧan d Ajeǧid n uɛuǧi?
D SIDI, ijhed ijebbar,
SIDI aqa-t d ajebbar deg umenɣi.
9 Sgeɛɛdent izeǧifen nkent, a tiwwura,
sgeɛɛdent ixef nkent, a tiwwura n řebda,
ḥima ad yadef ujeǧid n uɛuǧi!
10 Min iɛna Netta, Ajeǧid-a n uɛuǧi?
SIDI n řɛeskarat d Netta d Ajeǧid n uɛuǧi. Silah.