46
1 I umeqqran n imeɣnajen. Zeg ayt n Quraḥ.
S lharpat ittwarriglan ɣar sennej. Izři.
2 AREBBI d amcan n tarewřa d jjehd i neccin.
Aqa iban-dd ittic afus aṭṭas di řeḥṣarat.
3 S uyenni war netteggʷed ca,
waxxa ad tbeddeř tammurt,
ad nhezzan idurar deg wuř n řebḥur,
4 ad hajant řḥemřat nnes, ad ggent akuffu,
ad nhezzen idurar s unneqřeb nnes! Silah.
5 Tiɣzarin n yeɣzar ad ssfarrḥent tandint n AREBBI,
Zzawect Iqeddsen n Tzeddiɣin n Umɛuǧi x kuřci.
6 AREBBI aqa-t di řwest nnes, war tᵉttenhezza,
AREBBI ad as iwc afus xmi dd ɣa tessij tuffut.
7 Řegnus muzzaren, tigeldiwin nhezzent.
Netta igga tmijja nnes ad tᵉttwaseř, tammurt aqa tefsi.
8 SIDI n řɛeskarat aqa-t akidneɣ,
AREBBI n Yaɛqub d lburj nneɣ yuɛřan. Silah.
9 Asem-dd, xzarem timegga n SIDI,
Netta i iggin timesřayin issaggʷaden x temmurt.
10 Netta issbedda imenɣan ɣares ař aneggar n temmurt,
Netta ad yarẓ řqews u iccat lansa di iwetwiten,
ikarruten issecmaḍ i-ten s tmessi.
11 Sbedd, snem illa aqa Necc d AREBBI.
Necc ad ttwasgeɛɛdeɣ jar řegnus,
Necc ad ttwasgeɛɛdeɣ x temmurt.
12 SIDI n řɛeskarat aqa-t akidneɣ,
AREBBI n Yaɛqub d lburj yuɛřan i neccin. Silah.