82
1 Azehhed n Asaf.
AREBBI ibedd deg wegraw n Arebbi.
Netta iḥekkem s řḥeqq di řwest n irebbiten.
2 Mecḥař i ɣa tekkem tḥekkmem s řɣecc,
ad tessgeɛɛdem udem n iɛeffanen? Silah.
3 Ḥekmem s řḥeqq x umarxu u x uyujiř,
aɣem tasɣart i wenni ittwaḥeṣṣaren u i umezřuḍ.
4 Fekkem amarxu d umezřuḍ,
fekk i-t zeg ufus n iɛeffanen. ■
5 Nitni war ttessnen u war fehhmen,
gguren ttennḍen di taǧest,
marra dsusa n temmurt ttenhezzan.
6 Necc nniɣ: “Kenniw d irebbiten,
kenniw marra d iḥenjiren n Umɛuǧi x kuřci!”
7 Ɛad ad temtem am kuř bnadem,
ad tewḍam am kuř ijjen zi řḥukkam.
8 Kkar, a AREBBI, ḥkem x temmurt,
minzi Cek ad tᵉṭṭfed tasɣart nnek zi marra řegnus. ■