12
1 I umeqqran n imeɣnajen. Azehhed n Dawud. X ufiřu wiss tmenya.
2 Senjem, a SIDI, minzi ameddukkeř amtiqqi war iqqim ɛad,
maɣar war din ɛad imtiqqan jar tarwa n bnadem. ■
3 Nitni ssawařen jar asen s ixarriqen,
s iyencicen ccuren s wawařen imiziḍen,
aqa ssawařen s tnayen n iɣembab. □
4 Ejj SIDI ad iqḍeɛ marra iyencicen s wawařen imiziḍen,
uřa d iřes s wawařen n ukebbar,
5 inni iqqaren: “S yiřes nneɣ ad ɣarneɣ yiři uqarru imɣar,
iyencicen aqa aten nneɣ!
Man wen iǧan xaneɣ d sidi?”
6 “Di ssibbet n wareddeǧ n řmusakin,
uřa di ssibbet n iɣuyyan n imezřaḍ
ad kkareɣ řexxu Necc”, inna SIDI,
“Wenni x tuɣa idduqez, Necc ad t awyeɣ di řaman.”
7 Tiwařin n SIDI aqa atent d tiwařin ṣfant,
ttwasizdgen am nnuqart deg ijj n řkas i ufesyi di temmurt,
ttwaṣeffan sebɛa n twařawin. □ ■
8 Cek, a SIDI, ad ten teḥḍid,
ad aneɣ tessared zi jjiř-a,
i řebda qaɛ.
9 Iɛeffanen gguren nnḍen mani mma
xmi i ɣa ikkar ddeǧ jar tarwa n bnadem.