67
1 I umeqqran n imeɣnajen. Ak-d uzenzun. Azehhed. Izři.
2 Ad xaneɣ iḥinn AREBBI.
Netta ittejja udem nnes ad xaneɣ iwc tafawt. Silah. ■
3 Maḥend ad ssnen abrid nnek x temmurt,
ad ssnen asenjem nnek jar marra řegnus.
4 Řegnus ad Cek qadan, a AREBBI,
marra řegnus ad Cek qadan.
5 Řegnus ad farḥen, ad sřiweřwen,
maɣar Cek ad tḥekmed x řegnus nican,
Cek ad tessuyured ccuɛub x temmurt. Silah.
6 Řegnus ad Cek qadan, a AREBBI,
marra řegnus ad Cek qadan.
7 Tammurt tᵉttic řɣiǧet nnes.
AREBBI, AREBBI nneɣ, ad aneɣ ibarek.
8 AREBBI ad aneɣ ibarek,
u marra tineggura n temmurt ad zzayes ggʷedent.