126
1 Izři n ugeɛɛed.
Umi isseɛqeb SIDI inni dd-idewřen ɣar Ṣihyun,
tuɣa-neɣ axmi yenni itturjan.
2 Tuɣa aqemmun nneɣ iccur s tḍeḥḥact
d iřes nneɣ iccur s usřiwřew.
Jar řegnus nnan:
‘SIDI igga daysen timesřayin timeqqranin!’ ■
3 SIDI igga dayneɣ timesřayin timeqqranin,
aqa neccin nfarḥ zzayes.
4 A SIDI, qeǧeb tameḥbast nneɣ,
am mammec ttqeǧbent tiɣezratin Tammurt n Ljanub.
5 Inni izarrɛen s imeṭṭawen,
ad mjaren s usřiwřew.
6 Wenni yarebbun zzariɛet ḥima ad tt izarɛ,
ittru xmi dd-iggur,
maca xmi dd ɣa yas, ad dd-yas s usřiwřew,
ad yarbu icewwafen n imendi nnes.