Ayub yarra-dd x Bildad: Řemɣaret n Arebbi
26
1 Xas uca yarra-dd Ayub, inna:
2 Mammec teggid twecid afus i wenni war ɣar iǧi jjehd,
mammec tbedded ɣar uɣiř n wenni war ɣar teǧi tzemmar!
3 Zeɛma aqa tewcid awessi isebḥen i wenni war ɣar teǧi tiɣit,
mammec i tessargbed aṭṭas n twařawin mummu n tmesřact!
4 I umi tɛawded řexxu awařen nnek?
Man nnefs dd-iffɣen zzayek?
5 Řexyařat n imettan fessyen
sadu waman d imezdaɣ nsen.
6 D aɛaryan tezzeř zzates řaxart,
war din teǧi tqebbart i řaǧaɣ n uhellek. ■
7 Ibezzeɛ ajenna di ccamal tiwa řxawi n wudem n waman,
yuyeř tammurt ɣar walu. ■
8 Netta ittcedda aman deg iseynuten nnes,
waxxa amenni war ittareẓẓi aseynu swadday.
9 Issdurruy udem n řɛarc nnes,
ittbezzaɛ xas aseynu nnes. ■
10 Yarcem taquract x wudem n waman,
ɣares ař tma n tfawt ak-d taǧest. ■
11 Ipilaren n ujenna ttarjijin,
ttnexřaɛen zeg uweddeb nnes.
12 S jjehd nnes isshaj řebḥar,
u s řefhamet nnes iřbez Rahab. ■
13 S Arruḥ nnes ittissiq ujenna am wudem n tenni war ittřeḥḥifen,
afus nnes issnuqqeb afiɣar itteḥřuǧuḍen s tazřa. ■
14 Xzar, man aya waha ixef n ibriden nnes,
nesřa mɣir taḥessect n ca n wawařen zzayes.
Wi izemmaren xenni ad issen ajjaj n jjhed nnes?