99
1 SIDI iḥekkem, ejj ad arjijen řegnus.
Netta iqqim sennej i ikiruben, tammurt tebda ad tenhezz. □
2 SIDI d ameqqran di Ṣihyun,
Netta yuɛřa aṭṭas x marra řegnus.
3 Ejj i-ten ad qadan Isem nnek ameqqran issaggʷaden,
ad inin: “Aqa Netta d amqeddas!”
4 Jjehd n ujeǧid aqa netta ittexs řḥeqq.
Cek teggid amcan imten i tsegda,
teggid řḥeqq d tsegda di Yaɛqub.
5 Sɛuǧem SIDI, AREBBI nneɣ,
aḍarem zzat i tnebdat n iḍaren nnes.
Aqa Netta d amqeddes!
6 Musa d Harun tuɣa aten zeg ikehhanen nnes,
Camwil tuɣa zeg inni iřaɣan Isem nnes.
Nitni řaɣan ɣar SIDI uca Netta isřa asen.
7 Issiweř akidsen zeg uqellij n useynu.
Nitni ḥḍan cchadat nnes,
uřa d tiweṣṣa nnes nni d asen iwca.
8 A SIDI, AREBBI nneɣ, Cek tesřid asen.
Cek d ijj n AREBBI iɣeffaren,
maca uřa d umtaqem x tmegga nsen.
9 Sɛuǧem SIDI, AREBBI nneɣ,
aḍarem zzat i wedrar nnes iqeddsen,
maɣar SIDI, AREBBI nneɣ, d amqeddes i iǧa.