121
1 Izři n ugeɛɛed.
Necc ssgeɛɛdeɣ tiṭṭawin inu ɣar idurar,
manis dd ɣa tas twiza inu?
2 Twiza inu zi SIDI,
wenni iggin ajenna d temmurt.
3 Netta war ittejji aḍar nnek ad ifarɣ,
wenni cek iḥeṭṭan war ittnudum.
4 Xzar, wenni iḥeṭṭan Israil war ittnudum u war itteṭṭeṣ.
5 SIDI d ameḥḍay nnek,
SIDI d tiři nnek ɣar ufus afusi nnek.
6 Deg wass tafuct war cek teccit ca,
uřa d taziri s ǧiřet.
7 SIDI ad cek iḥḍa zi marra řɣar,
Netta ad iḥḍa řeɛmar nnek. □
8 SIDI ad iḥḍa uffuɣ nnek d wadaf nnek,
zi řexxu ař i řebda.