4
1 I umeqqran n imeɣnajen. Ak-d uzenzun. Azehhed n Dawud.
2 Arr-dd xafi xmi dd ttřaɣiɣ, a AREBBI n tsegda inu!
Di řeḥṣaret aqa Cek teggid ayi ttasiɛ.
Ḥinn xafi u seř-dd ɣar tẓaǧit inu!
3 Tarwa n yijj n weryaz, ař meřmi i ɣa yiři uɛuǧi inu d řɛar?
Ař meřmi i ɣa texsem řbaṭeř,
ad tarzum x ixarriqen? Silah.
4 Snem xenni, aqa SIDI iḥuzz ijj n umeddukkeř amtiqqi i yixef nnes.
SIDI ad ayi iseř xmi d as i ɣa řaɣiɣ.
5 Arjijjem, u war xeṭṭim.
Siwřem deg wuř nwem di rectu nwem uca susmem. Silah. ■
6 Qeddmem tiɣarṣa n tsegda,
ttecřem x SIDI. ■
7 Aṭṭas qqaren: “Wi d aneɣ i ɣa issecnen řxar?”
Ejj ad xaneɣ dd-tenqar tfawt n wudem nnek, a SIDI!
8 Cek tessidfed řefraḥet ɣar wuř inu,
ktar x řefraḥet i din iǧan di řweqt,
umi tuɣa imendi nsen d binu nsen n jdid feyyḍen.
9 Di řehna ad zzřeɣ u ad ṭṭṣeɣ,
minzi mɣir Cek, a SIDI, ad ayi tesszedɣed di řaman. ■