83
1 Izři. Azehhed n Asaf.
2 A AREBBI, war sseɣd,
war ttegg ixef nnek d adehcur,
war seqqar ca, a Arebbi.
3 Maɣar xzar, řɛedyan nnek ttarruǧuden,
inni Cek icarrhen ssgeɛɛden azeǧif.
4 Ttxarrṣen deg ict n tmeɛmuč di tnuffar ḍidd i řgens nnek,
ttemcawaren x yenni ittwaḥeṭṭan zzayek.
5 Qqaren: “Asem-dd, ejj aneɣ ad ten nteḥḥa am řgens,
ařami war ittidar ɛad deg yisem n Israil.”
6 Maɣar ttemcawaren s wuř d ijj,
aqa tteggen ijj n řɛahd ḍidd i Cek:
7 iqiḍan n Idum d ayt n Ismaɛil,
Mu’ab d ayt n Hajar,
8 Jabal d Ɛammun d Ɛamaliq,
Filicit d imezdaɣ n Ṣur.
9 Uřa d Accur immarni ɣarsen.
Nitni tuɣa aten d afus ijhed i ayt n Luṭ. Silah.
10 Egg asen am Midyan d Sisara,
am Yabin ɣar yeɣzar n Qicun.
11 Nitni ttwateḥḥan ɣar Ɛayn-Dur,
dewřen d řeɣbar x temmurt.
12 Egg i-ten d tarwa n taṣiřet nsen am Ɣurab d Di’b,
marra ayt n jjehd nsen am Zabaḥ d Ṣalmunaɛ,
13 inni iqqaren:
“Ejj aneɣ ad neṭṭef tizeddiɣin n AREBBI i yixef nneɣ d řwart.”
14 A AREBBI inu, egg i-ten am yijj n uqellij ittennḍen di řeɛwin,
am uřum zzat i wudem n usemmiḍ.
15 Amecnaw timessi tessreqqa azɣar,
amecnaw aceɛɛař ittett idurar, □
16 aẓẓeř ammu xasen s usemmiḍ nnek,
snexřeɛ i-ten s tḥaryaḍt nnek.
17 Řeḥḥef udem nsen s řeḥya,
maḥend nitni, a SIDI, ad arzun x Yisem nnek.
18 Ejj i-ten ad barrqen u ad arejfen i řebda,
ejj i-ten ad sseḍḥan uca ad ttwahellken,
19 ḥima ad ssnen, aqa Cek waha i ɣar iǧa Yisem ‘SIDI’,
Amɛuǧi x marra tammurt.