130
1 Izři n ugeɛɛed.
Zi řaǧaɣ řaɣiɣ-dd xak, a SIDI!
2 A Sidi inu, seř-dd i tmijja inu,
ejj imezzuɣen nnek ad fetnen x tmijja n uḥeccem inu!
3 A SIDi, mařa teḥḍiḍ řmuɛṣiyyat mliḥ,
a Sidi inu, man wen izemmaren ad iqqim ibedd. ■
4 Maca ɣarek asameḥ, maḥend ad zzayek ggʷeden. ■
5 Necc sitimeɣ di SIDI, řeɛmar inu iccur s usitem,
ttrajiɣ awař nnes, ■
6 Řeɛmar inu ittraja Sidi inu,
aṭṭas zeg iɛessasen ttrajan ɣar uteffu. ■
7 Ejj Israil ad iraja SIDI,
maɣar tamexsiwt icewwaren aqa-tt ɣar SIDI,
ɣares aṣřaḥ iceṭṭ.
8 Netta ad issenjem Israil zi marra řmuɛṣiyyet nnes.