Řemɣaret tameqqrant n Murdaxay
10
1 Igga ujeǧid Aḥacwiruc ljizya x yinni sadu nnes di temmurt u di tegzirin n řebḥar. 2 Marra min igga n jjehd d tzemmar uřa d abarreḥ x řemɣaret n Murdaxay, wenni d as iwcin i ujeǧid ijj n ccan imɣar, ma war ten urin deg wedlis n imezruyen n ijeǧiden n Maday d Lfurs? 3 Minzi tuɣa Murdaxay d wenni wiss tnayen awarni i ujeǧid Aḥacwiruc uca tuɣa-t d ameqqran jar Wudayen u aṭṭas zeg aytmas arḍan zzaysen u netta tuɣa yarezzu min iǧan ḥsen i řgens nnes u tuɣa issawař s řxar x marra zzariɛet nnes.