75
1 I umeqqran n imeɣnajen. ‘War ttareddeǧ!’ Azehhed n Asaf. Izři.
2 Neccin nettqada Cek, a AREBBI, nettqada!
Aqa Isem nnek yudes, aqa lmuɛjizat nnek ssawařen x man aya.
3 Maɣar Necc ad ṭṭfeɣ řḥař ittwaggen,
ad ggeɣ ccreɛ s řḥeqq.
4 Tammurt ak-d marra imezdaɣ nnes fesyen,
maca Necc ssmettneɣ ipilaren nnes. Silah.
5 Necc nniɣ i ibuhařiyyen: “War tteggʷedem ca!”,
i iɛeffanen: “War ssgeɛɛadem icc nwem!
6 War ssgeɛɛadem icc nwem ammu sennej,
war ssawařem s nnfaxet!”
7 Maɣar asgeɛɛed war dd-ittas zi ccarq,
niɣ zi řɣarb uřa zi řexřa. □
8 Maɣar AREBBI d řqaḍi.
Netta issehekkʷa ijjen u issgeɛɛad wenneɣni.
9 Maɣar aqa din ijj n řkas deg ufus n SIDI,
binu ittegg kuffu, ittwaxeǧaḍ marra.
Netta ittkebba zzayes.
Marra iɛeffanen n temmurt ad ẓemmen uřa d řexmira nnes umi zzayes i ɣa swen.
10 Necc ad t barrḥeɣ i řebda qaɛ,
ad zehhdeɣ i AREBBI n Yaɛqub.
11 Necc ad zedmeɣ marra accawen n iɛeffanen,
accawen n imseggaden ad ttwasgeɛɛden.