Tarwa n Binyamin
8
1 Binyamin ijja-dd Bilaɛ, amenzu nnes, Acbil d wiss tnayen u Axrax d wiss třata, 2 Naḥu d wiss arebɛa u Rafa d wiss xemsa.
3 Bilaɛ tuɣa ɣares iḥenjiren-a: Addar d Jira d Abihud 4 d Abicuɛa d Nuɛman d Axuxa 5 d Jira d Cafufan d Ḥuram.
6 Ina d iḥenjiren n Aḥud. Nitni tuɣa aten d izeǧifen jar ibabaten n imezdaɣ n Jibɛa. Nedhen i-ten ɣar lmenfa ɣar Manaḥat,
7 aqa d Naɛman d Axiya d Jira. Netta indeh i-ten ɣar lmenfa. U netta ijja-dd Ɛuzza d Axiḥud.
8 Caḥarayim ijja-dd iḥenjiren di temmurt n Mu’ab, awarni i umi tuɣa issuffeɣ timɣarin nnes Ḥucim d Baɛra.
9 Ak-d temɣart nnes Xudac ijja-dd Yubab d Ḍibya d Mica d Malkam,
10 Yaɛuṣ d Cabiya d Mirma. Ina tuɣa aten d iḥenjiren nnes, izeǧifen jar ibabaten.
11 Ak-d Ḥucim ijja-dd netta Abiṭub d Ilfaɛal.
12 Iḥenjiren n Ilfaɛal tuɣa aten d Ɛabir d Micɛam d Camid nni ibnan Unu d Lud ak-d tneddam i ɣares dd-iqqnen,
13 d Bariɛa d Camaɛ. Ina tuɣa aten d izeǧifen jar ibabaten n řaǧat n imezdaɣ n Ayalun. Nitni uẓẓřen x imezdaɣ n Jat.
14 Axiyu d Cacaq d Yarimut
15 d Zabadya d Ɛarad d Ɛadar
16 d Mixayil d Jicfa d Yuxa tuɣa aten d iḥenjiren n Bariɛa.
17 Zabadya d Macullam Ḥazki d Ḥabir
18 d Yicmaray d Yazliya d Yubab tuɣa aten d iḥenjiren n Ilfaɛal.
19 Yaqim d Zikri d Zabdi 20 d Iliɛinay d Ṣillatay d Iliyil 21 d Ɛadaya d Baraya d Cimra tuɣa aten d iḥenjiren n Cimi.
22 Yicfan d Ɛabir d Iliyil 23 d Ɛabdun d Zixri d Ḥanan 24 d Ḥananya d Ɛilam d Ɛntutiya 25 d Yafdiya d Fanuwil tuɣa aten d iḥenjiren n Cacaq.
26 Camcaray d Caḥarya d Ɛatalya 27 d Yaɛracya d Iliya d Zikri tuɣa aten d iḥenjiren n Yaruḥam.
28 Ina tuɣa aten d izeǧifen jar ibabaten, ttwasettfen ɛlaḥsab axřaq nsen, izeǧifen i iǧan. Nitni tuɣa zeddɣen di Urcalim.
Familya n Cawul
29 Di Jibɛun izdeɣ babas n Jibɛun u tamɣart nnes qqaren as Maɛka. 30 Amenzu nnes tuɣa Ɛabdun, xenni Ṣur d Qis d Baɛal d Nadab 31 d Jadur d Axxiyu d Zakir.
32 Miqlut ijja-dd Cama. Uřa d nitni zedɣen di Urcalim ajemmaḍ n aytmatsen, jmiɛ ak-d yaytmatsen.
33 Nir ijja-dd Qis u Qis ijja-dd Cawul u Cawul ijja-dd Yunatan d Malkicuɛa d Abinadab d Icbaɛal.
34 Mmis n Yunatan tuɣa Marib-Baɛal. Marib-Baɛal ijja-dd Mixa.
35 Iḥenjiren n Mixa tuɣa aten d Fitun d Malik d Tariɛ d Aḥaz.
36 Aḥaz ijja-dd Yahuɛadda u Yahuɛadda ijja-dd Ɛalmat d Ɛazmut d Zimri. Zimri ijja-dd Muṣa
37 u Muṣa ijja-dd Binɛa. Mmis nnes tuɣa Rafaɛ d mmis nnes Ilɛasa d mmis nnes Aṣiyal.
38 Aṣiyal tuɣa ɣares setta n iḥenjiren u ina d ismawen nsen: Ɛazriqam d Bukra d Ismaɛil d Caɛarya d Ɛubadya d Ḥanan. Nitni marra tuɣa aten d iḥenjiren n Aṣiyal.
39 Iḥenjiren n umas Ɛaciq tuɣa aten d Ulam, amezwaru nnes, u wiss tnayen tuɣa-t d Yaɛuc d wiss třata Ilifalaṭ.
40 Iḥenjiren n Ulam tuɣa aten d iryazen, ayt n bu-teɣruḍt imeḥḍen nni imeḥḍen řqews. Nitni tuɣa ɣarsen aṭṭas n iḥenjiren d wayyawen, s marra mya u-xemsin. Marra ina zeg iḥenjiren n Binyamin.