14
1 I umeqqran n imeɣnajen. Azehhed n Dawud.
Abuhaři inna deg wuř nnes: “War din bu AREBBI!”
Nitni ttareddǧen, tteggen timesřayin iḍexsen ,
war din uřa d ijj ittegg min icnan. ■
2 SIDI ixezzar-dd zeg ujenna ɣar tarwa n bnadem,
ḥima ad iẓar, ma din ḥed dayes řefhamet,
ijj wenni yarezzun AREBBI.
3 Marra ffɣen zeg webrid,
aqa-ten jmiɛ dewřen d iɛeffanen,
war din uřa d ijj ittegg řxar,
uřa d ijj.
4 Marra inni itteggen řmuɛṣiyyet ma war ɣarsen bu tussna,
inni ittᵉtten řgens inu axmi ttᵉtten aɣrum?
Nitni war ttřaɣan x SIDI.
5 Aqa tewḍa-dd xasen din tiggʷudi temɣar,
maɣar AREBBI aqa-t ak-d jjiř n imseggaden.
6 Kenniw tnefḍem array n řmusakin,
minzi SIDI d amcan nnes n tarewřa.
7 Ih, aqa asenjem n Israil ad dd-yas zi Ṣihyun!
Xmi dd ɣa yarr SIDI imeḥbas n řgens nnek,
ad yarceq Yaɛqub,
ad ifarḥ Israil.