8
1 I umeqqran n imeɣnajen, s teɣnint n Ujitti. Azehhed n Dawud.
2 A SIDI, Arebbi nneɣ, mammec ijhed Yisem nnek x marra tammurt,
Cek d wenni iggin lɛaḍama nnek sennej i ijenwan.
3 Zeg uqemmum n iḥenjiren d iseyman,
teggid lbaraj x yenni Cek iḥeṣṣaren,
ḥima ad tbellɛed abrid x řeɛdu u x wenni yarezzun ad ixřef. ■
4 Mařa twařiɣ ajenna, řxedmet n iḍewḍan nnek,
taziri d yetran, inni teggid,
5 min iɛna xenni bnadem, aqa Cek txarrṣed dayes,
mmis n bnadem, aqa Cek txezzared ɣares? ■
6 Cek tarrid t mɣir cwayt waha qell i AREBBI,
tewcid as ttaj n uɛuǧi d řɛezz.
7 Cek tarrid t ad iḥkem x tmegga n ifassen nnek,
tessarsed marra swadday i iḍaren nnes: ■
8 uǧi d ifunasen, marra ina,
uřa d řmař n yeyyar,
9 ijḍaḍ n ujenna d iseřman n řebḥar,
marra min ittcuqan ibriden n řebḥur.
10 A SIDI, Siditneɣ,
mammec ijhed Yisem nnek di marra tammurt!