Min iqqimen n Uzehhed 42
43
1 Aɣ ayi tasɣart, a AREBBI, u tnedhed ddeɛwet inu.
Fekk ayi zeg ijj n řgens war dayes bu tmexsiwt,
zeg weryaz n teḥraymect d ddeǧ.
2 Aqa Cek d AREBBI n jjehd inu, mayemmi xenni d ayi tenḍared?
Mayemmi ggureɣ deg werruḍ d abarcan zi ssibbet n ddeǧ n řeɛdu?” ■
3 Sekk-dd tafawt nnek d tidett nnek, maḥend ad ayi gewwdent,
ad ayi nedhent ɣar wedrar nnek iqeddsen u ɣar tzeddiɣin nnek
4 uca ad dd-aseɣ ɣar uɛalṭar, řmedbeḥ n wecmaḍ n AREBBI,
ɣar Arebbi n řefraḥet, wenni d arceq inu.
Necc ad Cek qadiɣ s řgambri, a AREBBI, AREBBI inu!
5 A řeɛmar inu, mayemmi tqenḍed ammu, u tɣewwɣed xafi?
Raja AREBBI, maɣar ad t qadiɣ ɛad
x isenjamen zeg wudem nnes, aqa-t d AREBBI inu. ■