137
1 Ɣar iɣezran n Babil, dinni i tuɣa nettɣima,
nru ɛawed xmi tuɣa nettidar Ṣihyun.
2 Nuyeř řgambriyat nneɣ ɣar iṣefṣafen i iǧan di řwest nnes.
3 Maɣar inni d aneɣ iḥebbsen
ttaren zzayneɣ dinni ad nɣennej awařen n ijj n yezři,
inni d aneɣ iḥeṣṣaren ttaren ca n řḥajjet issefraḥen,
nnan: “Ɣennjem zeɛma ijj zeg izřan n Ṣihyun i neccin!” ■
4 Mammec nzemmar ad nɣennej ijj n yezři n SIDI,
di temmurt n midden?
5 Mařa necc ttuɣ cem, a Urcalim,
xenni iři axmi mařa afus afusi ittu ixef nnes.
6 Ejj ad ayi iřṣeq iřes inu x waneɣ inu,
mařa war cem ttidareɣ,
mařa war ssɛuǧiɣ Urcalim x řefraḥet inu tameqqrant qaɛ.
7 A SIDI, ɛqeř x ayt n Idum, deg wass n Urcalim,
inni iqqaren: “Ɛarram tt, ɛarram tt, ař dsas nnes!” ■
8 A yeǧis n Babil, cem tenni ittwasḥuzen i wareddeǧ,
sseɛd n yinni d am i ɣa ixeǧṣen tameggit iɛeffnen i dayneɣ teggid. ■
9 Sseɛd n wenni i ɣa iṭṭfen iḥenjiren nwen imeẓyanen,
ad ten teřbez x teṣḍart.