11
1 I umeqqran n imeɣnajen. N Dawud.
Necc ttecřeɣ x SIDI. Mammec teqqarem i řeɛmar inu:
“Arewřem ɣar idurar, a ijḍaḍ!”? □
2 Maɣar xzar, iɛeffanen aqa meḥḥḍen řqews,
ssrusan fřitcat nsen ɣar ufiřu,
ḥima ad wten di taǧest deg inni umi isegged wuř.
3 Wah, dsusa n ddunect ttwareddǧen!
Min izemmar xenni ad yegg umsegged?
4 SIDI izeddeɣ di Zzawect nnes Tameqqrant iqeddsen,
řɛarc n SIDI ittbedda deg ijenwan.
Tiṭṭawin nnes ttwařant,
řxezrat nnes arezzunt di tarwa n bnadem.
5 SIDI ittbeqqec amsegged,
maca řeɛmar nnes ittɛiffa aɛeffan d wenni ittexsen lɛunf.
6 Netta ad iwwet iɛeffanen s ijj n wenẓar n txecfin,
timessi d řecbariyyet d tḥaryaḍt tameqqrant ad iřint d tasɣart n řkas nsen.
7 Minzi SIDI d amsegged,
ittexs timegga iseggden.
Inni igguren nican ad ẓaren udem nnes.