47
1 I umeqqran n imeɣnajen. Zeg ayt n Quraḥ. Azehhed.
2 A marra řegnus, wtem deg ifassen,
sɣuyyem i AREBBI s usřiwřew ijehden.
3 Maɣar SIDI, Amɛuǧi x kuřci, aqa issaggʷad,
Netta d ijj n ujeǧid d ameqqran x marra tammurt.
4 Netta issaḍara aneɣ-dd řegnus,
Netta yarra ccuɛub sadu iḍaren nneɣ.
5 Netta ifarrez tasɣart nneɣ n temmurt i neccin,
tenni d afeyyec n Yaɛqub wenni tuɣa ittexs. Silah.
6 AREBBI yuři sennej s usřiwřew,
SIDI, ɣar tmijja n uṣuḍi deg uyicc n icarri.
7 Zehhdem i AREBBI, zehhdem!
Zehhdem i Ujeǧid, zehhdem!
8 Maɣar AREBBI d Ajeǧid x marra tammurt.
Zehhdem aya i uxemmi dayes.
9 AREBBI iḥekkem x řegnus,
AREBBI ittɣima x řɛarc nnes iqeddsen.
10 Tarwa n taṣiřet n řegnus ttwasmunen ɣar řgens n AREBBI n Ibrahim,
maɣar tiseddariyyen i useřqi n temmurt i AREBBI.
Netta aqa ittwassɛuǧa qaɛ.