3
1 Seɛqeř i-ten, maḥend ad ggen array i řḥukkam u i ṣṣulaṭat, ad asen ṭaɛen, ad iřin wejden i řxedmet taṣebḥant mammec ma tegga, ■ 2 war ceqqfen di ḥed, war ttemcubbucen, ad iřin tebten uca ad ssecnen řeḍrafet i marra iwdan zi marra iɣezdisen. ■ 3 Aqa uřa d neccin zic tuɣa aneɣ d ifɣař, s wuř war imtinen, nweddar, aqa aneɣ d isemɣan n ɛřam kuř nnecwat d ccehwat, tuɣa neddar di tuɛeffna uřa di řeḥsed, dayneɣ acrah uca ncarh ijjen wenneɣni. ■
4 Maca xmi tban řeḍrafet d tayri n AREBBI, Řɛunṣar nneɣ n Tudart, □ 5 aqa issenjem aneɣ, war iǧi ɛlaḥsab řexdayem n tsegda i negga, maca ɛlaḥsab arreḥmet nnes s usird i iǧan deg wexřaq n jdid d tajdidet s Arruḥ Iqeddsen, ■ 6 wenni i xaneɣ ifarrɣen s ufeyyeḍ s Yeccu Lmasiḥ, Řɛunṣar nneɣ n Tudart, ■ 7 ḥima ad nettwasegged s arḍa nnes, ad nedweř d iwriten s usitem di Tudart ittduman.
8 Awař-a dayes řmanet, uca necc xseɣ ɛawed ad tekkared ad tbedded s jjehd x man aya, ḥima inni ittecřen x AREBBI, ad meḥḍen maḥend ad cebbaren řebda di řexdayem tiṣebḥanin. Timesřayin-a cnant u daysent nnfaɛ i iwdan. 9 Maca beɛɛed x umḥarweḍ abuhaři, x thuja n taṣiřat, x umenɣi u x imcubbac n imseřmaden n idlisen, minzi di marra man aya war dayes bu nnfaɛ, aqa man aya d řbaṭeř ■
10 Mařa din ḥed issbeṭṭa, ittxeṣṣa kenniw ad as tagim awarni řami t twebbxem ict n twařa u ict n twařa nneɣni. ■
11 Aqa tessnem belli wanita d amfaryaḍ, aqa d amednub, u ittwaḥaseb zeg ixef nnes.
Awař d useǧem aneggaru
12 Xminni i ɣarek dd ɣa ssqadeɣ Artimas niɣ Ticikus, egg tizemmar maḥend ad ɣari dd-tased deɣya ɣar Nikubulis, minzi aqa ggiɣ ad din sseɛduɣ řmecta. ■
13 Zenas, amseřmad n idlisen, d Apullus, awyem ten-dd mliḥ deg webrid, ḥima war d asen ittxeṣṣi uřa d ict n tmesřact. ■
14 Nitni sseřmaden inni nneɣ maḥend ad ggen řexdayem tiṣebḥanin mařa din aḥdaj, ḥima war ttiřin břa řɣiǧet.
15 Marra wi akidi danita ttseǧamen xak s řehna. Seǧem s řehna ɛawed x yenni d aneɣ ittexsen di l’iman. Arḍa ad kiwem yiři marra idwem! Amin.