26
1 Azehhed n Dawud.
Aɣ ayi tasɣart inu, a SIDI,
maɣar ggureɣ di řeṣfayet inu.
Necc ttecřeɣ x SIDI,
war ttefriɣeɣ ca. ■
2 Qeǧeb ayi, a SIDI, jarreb ayi,
seṣfa tiẓẓař inu d wuř inu. □
3 Minzi tamexsiwt nnek icewwaren aqa-tt zzat i tiṭṭawin inu,
necc ggureɣ di tidett nnek.
4 Necc war ttɣimiɣ ak-d iryazen war isekkwin,
war ttmuneɣ ak-d yenni icemmten. ■
5 Necc carrheɣ agraw n tarwa n řehram,
war ttɣimiɣ ak-d iɛeffanen.
6 Necc ssirideɣ ifassen inu am war dayi řɛib,
ttennḍeɣ i uɛalṭar nnek, řmedbeḥ nnek n wecmaḍ, a SIDI,
7 maḥend ad ggeɣ ad sřen i tmijja teccur s uqadi,
maḥend ad barrḥeɣ s marra lmuɛjizat nnek.
8 A SIDI, necc ttexseɣ Tzeddiɣt n Taddart nnek,
uřa d amcan n Tzeddiɣt n uɛuǧi nnek.
9 War smuna řeɛmar inu ak-d imednab,
uřa d tudart inu ɣar iryazen i issazzařen idammen.
10 inni ɣar iǧa ifassen ccuren s tuɛeffna,
afus nsen afusi iccur s řɣecc.
11 Necc ggureɣ di řeṣfayet inu,
fdi ayi u ḥinn xafi.
12 Aḍar inu ibedd x temmurt iwaṭan.
Necc ad barkeɣ SIDI di tmesmunin.