54
1 I umeqqran n imeɣnajen. Ak-d uzenzun. Axemmi n Dawud.
2 Řami dd-usin Iziffiyyen, nnan as i Cawul:
“Ma war issnuffar Dawud ixef nnes ɣarneɣ?” ■
3 Senjem ayi, a AREBBI, s Yisem nnek,
aɣ ayi tasɣart s tzemmar nnek ijehden.
4 A AREBBI, seř i tẓaǧit inu,
sḥess i wawařen n uqemmum inu.
5 Maɣar ibarraniyyen kkaren akidi,
ayt n bu-řexcunet arezzun ad ayi nɣen.
War tteggen ca AREBBI zzat i tiṭṭawin nsen. Silah. □
6 Xzar, AREBBI d amɛawen inu.
Sidi inu aqa-t jar yenni d ayi isennden.
7 Netta ad ixeǧeṣ řɣar i yenni d ayi iḥeṣṣaren.
Qḍa xasen di řaman nnek.
8 S řxaḍar ad ac dd-awyeɣ tiɣarṣa,
ad qadiɣ Isem nnek, a SIDI,
maɣar Netta d aṣebḥan.
9 Maɣar Netta issenjem ayi zi marra řeḥṣaret,
uca yarra ayi-dd ad xezzareɣ x řɛedyan inu swadday.