125
1 Izři n ugeɛɛed.
Inni ittecřen x SIDI, aqa aten am wedrar n Ṣihyun,
wenni war ittenhezzin, maca ittɣima i řebda.
2 Amecnaw idurar quwwaren i Urcalim,
ammu iquwwar SIDI i řgens nnes,
zi řexxu ař řebda.
3 Maɣar taɣɣarct n řɣar war tᵉttɣima tᵉttareyyeḥ x temmurt n imseggaden,
ḥima imseggaden war sswiẓẓiḍen ifassen nsen ɣar řɣar.
4 Iři ad yegg SIDI tacuni deg iṣebḥanen,
deg inni iseggden s wuř, □
5 maca inni i ɣa iḥeyyden zeg webrid ɣar ibriden ifarɣen,
ad ten issiggʷej SIDI jmiɛ ak-d yenni itteggen řɣecc.
Ad din yiři řehna x Israil.