114
1 Ařami iffeɣ Israil zi Miṣra,
taddart n Yaɛqub zeg ijj n řgens s yiřes n midden, □ ■
2 idweř Yahuda d Zzawect nnes Iqeddsen,
Israyil d tammurt n řeḥkamet nnes.
3 Řebḥar iẓra i-t uca yarweř,
L’Urdun inneqřeb ɣar ḍeffar.
4 Idurar negzen am icarriyyen,
tiwririn am izmaren.
5 Min cek yuɣin, a řebḥar, ařami trekkwařed,
a cek L'Urdun, ařami tenqeřbed ɣar ḍeffar? □
6 A idurar, min kenniw yuɣin ařami tneggzem am icarriyyen,
tiwririn am izmaren?
7 A tammurt arjiji zzat i wudem n Sidi,
zzat i wudem n Arebbi n Yaɛqub,
8 wenni yarrin taṣḍart d řḥemřet n waman,
sseǧaḥ d řɛunṣarat n waman. ■