142
1 Axemmi n Dawud.
Taẓaǧit umi t tuɣa deg yefri.
2 S tmijja inu sɣuyyeɣ ɣar SIDI,
s tmijja inu ḥeccmeɣ SIDI.
3 Necc ttzeǧaɛeɣ ifeqquṣen inu zzat i wudem nnes,
ssargbeɣ as řeḥṣaret inu zzat i wudem nnes.
4 Mařa buḥbeř inu idqeř xafi aṭṭas, Cek tessned amesruq inu.
Nitni ssnuffaren ayi ijj n řfex deg webrid nni di ggur ad uyureɣ. ■
5 Sweḍ ɣar ufusi, u xzar, war din tuɣi ḥed i d ayi ɣa iwcen taynit,
ittwakkes ayi qaɛ mani i ɣa arewřeɣ,
war din tuɣi uřa d ijj i ɣa isseqsan x řeɛmar inu.
6 Necc sɣuyyuɣ-dd ɣarek, a SIDI. Qqareɣ:
“Cek d amcan inu n tarewřa,
tasɣart inu di temmurt n yinni iddaren.■
7 Ḥḍa x uɣuyyi inu, maɣar fniɣ qaɛ.
Fekk ayi zeg inni d ayi iḍeffaren,
maɣar nitni jehden xafi. ■
8 Suffeɣ řeɛmar inu zi řeḥbes maḥend ad qadiɣ Isem nnek.
Imseggaden ad ayi dd-nnḍen,
maɣar Cek tᵉttegged dayi s tcuni.”