Imedyazen
25
1 Zeg iḥenjiren n Asaf d Hayman d Yadutun iɛzeř Dawud ak-d ikumandaren n řɛeskar iryazen i tsexxart inni ittnebban s řgambriyat d lharpat d taǧunin n wuzzař. Řqedd n yeryazen i iggin řxedmet n tsexxart nsen tuɣa-t d wa:
2 X iḥenjiren n Asaf: Zakkur d Yusuf d Natanya d Acriyil, nitni d iḥenjiren n Asaf. Tuɣa-ten sadu ufus n Asaf. Netta tuɣa ittnebba x iceyyaren n ujeǧid.
3 X Yadutun: iḥenjiren n Yadutun tuɣa aten d Jadalya, Ṣari, Icaɛya, Ḥacabya d Mattitya, setta n iḥenjiren, inni ittqadan d inni issemɣaran SIDI sadu ufus n babatsen Yadutun, wenni tuɣa ittnebban s řgambri.
4 X Himan: iḥenjiren n Hayman tuɣa aten d Buqqiya, Mattanya, Ɛuzziyil, Cabuwil, Yarimut, Ḥananya, Ḥanani, Iliyata, Jiddalti, Rumamti-Ɛazar, Yucbaqaca, Malluti, Hutir d Maḥziyut. 5 Nitni marra tuɣa aten d iḥenjiren n Hayman, amwařaw n ujeǧid s řefhamet n wawařen n AREBBI. Ḥima ad issgeɛɛed icc nnes yarzef AREBBI i Hayman arbeɛṭac n iḥenjiren d tḥenjirin.
6 Marra ina tuɣa aten sadu ufus n babatsen, n Asaf, Yadutun d Hayman, i uɣenneɣ n izřan di Taddart n SIDI s taǧunin n wuzzař d lharpat d řgambriyat, i tsexxart di Taddart n AREBBI sadu ufus n ujeǧid. 7 Řqedd nsen, jmiɛ ak-d aytmatsen, inni tuɣa ittwasřemden deg izřan i SIDI, řqedd n marra inni ɣarsen tizemmar di man aya, tuɣa-t mitayen u-tmenya u-tmanyin.
8 Nitni nḍaren tiqedduḥin i tɛessast, am umeẓyan am umeqqran, am umseřmad am umeḥḍar.
9 Taqedduḥt tamezwarut tekkar as-dd i Yusuf.
Wiss tnayen i Jadalya. Netta d aytmas d iḥenjiren nnes, tenɛac n yeryazen.
10 Wiss třata tekkar as-dd i Zakkur. Iḥenjiren nnes d aytmas, tenɛac n yeryazen.
11 Wiss arebɛa tekkar as-dd i Yaṣri. Iḥenjiren nnes d aytmas, tenɛac n yeryazen.
12 Wiss xemsa tekkar as-dd i Natanya. Iḥenjiren nnes d aytmas, tenɛac n yeryazen.
13 Wiss setta tekkar as-dd i Buqqiya. Iḥenjiren nnes d aytmas, tenɛac n yeryazen.
14 Wiss sebɛa tekkar as-dd i Yacaryila. Iḥenjiren nnes d aytmas, tenɛac n yeryazen.
15 Wiss tmenya tekkar as-dd i Yacɛiya. Iḥenjiren nnes d aytmas, tenɛac n yeryazen.
16 Wiss tesɛa tekkar as-dd i Mattanya. Iḥenjiren nnes d aytmas, tenɛac n yeryazen.
17 Wiss ɛecra tekkar as-dd i Cimɛi. Iḥenjiren nnes d aytmas, tenɛac n yeryazen.
18 Wiss ḥiṭac tekkar as-dd i Ɛazaryil. Iḥenjiren nnes d aytmas, tenɛac n yeryazen.
19 Wiss tenɛac tekkar as-dd i Hacabya. Iḥenjiren nnes d aytmas, tenɛac n yeryazen.
20 Wiss třeṭṭac tekkar as-dd i Cubayil. Iḥenjiren nnes d aytmas, tenɛac n yeryazen.
21 Wiss arbeɛṭac tekkar as-dd i Mattitya. Iḥenjiren nnes d aytmas, tenɛac n yeryazen.
22 Wiss xemmesṭac tekkar as-dd i Yarimut. Iḥenjiren nnes d aytmas, tenɛac n yeryazen.
23 Wiss seṭṭac tekkar as-dd i Ḥananya. Iḥenjiren nnes d aytmas, tenɛac n yeryazen.
24 Wiss sbeɛṭac tekkar as-dd i Yacbaqacya. Iḥenjiren nnes d aytmas, tenɛac n yeryazen.
25 Wis tmenṭac tekkar as-dd i Ḥanani. Iḥenjiren nnes d aytmas, tenɛac n yeryazen.
26 Wiss tseɛṭac tekkar as-dd i Malluti. Iḥenjiren nnes d aytmas, tenɛac n yeryazen.
27 Wiss ɛicrin tekkar as-dd i Iliyata. Iḥenjiren nnes d aytmas, tenɛac n yeryazen.
28 Wiss waḥit u-ɛicrin tekkar as-dd i Hutir. Iḥenjiren nnes d aytmas, tenɛac n yeryazen.
29 Wiss tnayen u-ɛicrin tekkar as-dd i Jiddalti. Iḥenjiren nnes d aytmas, tenɛac n yeryazen.
30 Wiss třata u-ɛicrin tekkar as-dd i Maḥziyut. Iḥenjiren nnes d aytmas, tenɛac n yeryazen.
31 Wiss arebɛa u-ɛicrin tekkar as-dd i Rumamti-Ɛazar. Iḥenjiren nnes d aytmas, tenɛac n yeryazen.