15
1 Azehhed n Dawud.
A SIDI, man wen i ɣa iqqimen deg uqiḍun nnek?
Man wen i ɣa izedɣen x wedrar nnek iqeddsen?
2 Wenni igguren di řekmařet n tudart nnes u ittegg tasegda,
wenni issawařen tidett deg wuř nnes. ■
3 Wenni war ittceqqafen s yiřes nnes,
wenni war itteggen řɣar i imɛacaren nnes,
u war ittzawar ajjar nnes.
4 Wenni immenḍaren zi Arebbi aqa ittwasseḥqar di tiṭṭawin nnes,
maca inni itteggʷeden SIDI, ittweqqar i-ten.
Ijjuǧ di txessart nnes
war t ittbeddiř.
5 Wenni war itticen tmenyat n nnuqart nnes s arriba,
u war itteṭṭef arrecwet ḍidd n yinni war iggin s ca.
Wenni itteggen man aya,
war iggur ad ifarɣ i řebda.