Lista n ayt n tmeḥbast nni iɛeqben ak-d Zarubbabil
2
1 Ina d tarwa n temmurt inni dd-iksi Nabuxadnaṣṣar, ajeǧid n Babil, di řweqt nni am imenfiyyen akides di Babil, uca geɛɛden zi tmeḥbast, ɛeqben ɣar Urcalim d Yahuda, kuř ijj ɣar tendint nnes, 2 uca usin-dd ak-d Zarubbabil, Yecuɛa, Nahamya, Saraya, Raɛlaya, Murdaxai, Bilcan, Misfar, Biɣway, Raḥum d Baɛna. Wa d řqedd n yeryazen n řgens n Israil. □
3 Ayt n n Farɛuc, ařfayen u-mya u-tnayen u-sebɛin n yeryazen.
4 Ayt n Cafaṭya, teřt-mya u-tnayen u-sebɛin n yeryazen.
5 Ayt n Araḥ, sebɛa-mya u-xemsa u-sebɛin n yeryazen.
6 Iḥenjiren n Fahat-Mu’ab, zeg iḥenjiren n Yecuɛa n Mu’ab, ařfayen u temnem-mya u-tenɛac n yeryazen.
7 Ayt n Ɛilam, ařef u-mitayn u-arebɛa u-xemsin n yeryazen.
8 Ayt n Zattu, tesɛa-mya u-xemsa u-rebɛin n yeryazen.
9 Ayt n Zakkay, sebɛa-mya u-settin n yeryazen.
10 Ayt n Bani, setta-mya u-tnayen u-rebɛin n yeryazen.
11 Ayt n Babay, setta-mya u-třata u-ɛicrin n yeryazen.
12 Ayt n Ɛarjad, ařef u-mitayn u-tnayen u-ɛicrin n yeryazen.
13 Ayt n Aduniqam, setta-mya u-setta u-settin n yeryazen.
14 Ayt n Biɣway, ařfayen u-setta u-xemsin n yeryazen.
15 Ayt n Ɛadin, arebɛa-mya u-arebɛa u-xemsin n yeryazen.
16 Ayt n Aṭir, zi Ḥizqiya, tmenya u-tesɛin n yeryazen.
17 Ayt n Biṣay, teřt-mya u-třata u-ɛicrin n yeryazen.
18 Ayt n Yura, mya u-tenɛac n yeryazen.
19 Ayt n Ḥacum, mitayen u-třata u-ɛicrin n yeryazen.
20 Ayt n Jibbar, xemsa u-tesɛin n yeryazen.
21 Ayt n Bayt-Laḥm, mya u-třata u-ɛicrin n yeryazen.
22 Iryazen ni Naṭufa, setta u-xemsin n yeryazen.
23 Iryazen n Ɛanatut, mya u-tmenya u-ɛicrin n yeryazen.
24 Ayt n Ɛazmut, tnayen u-rebɛin n yeryazen.
25 Ayt n Qiryat-Ɛarim, Kafira d Ba’irut, sebɛa-mya u-třata u-rebɛin n yeryazen.
26 Ayt n Rama d Jabaɛ, setta-mya u-waḥed u-ɛicrin n yeryazen.
27 Iryazen n Mixmas, mya u-tnayen u-ɛicrin n yeryazen.
28 Iryazen n Bayt-Il d Ɛay, mitayen u-třata u-ɛicrin n yeryazen.
29 Ayt n Nabu, tnayen u-xemsin n yeryazen.
30 Ayt n Maɣbic, mya u-setta u-xemsin n yeryazen.
31 Ayt n ijj n Ɛilam nneɣni, ařef u-mitayn u-arebɛa u-xemsin n yeryazen.
32 Ayt n Ḥarim, teřt-mya u-ɛicrin n yeryazen.
33 Ayt n Lud, Ḥadid d Unu, sebɛa-mya u-xemsa u-ɛicrin n yeryazen.
34 Ayt n Ariḥa, teřt-mya u-xemsa u-rebɛin n yeryazen.
35 Ayt n Sana’a, teřt-ařaf u-setta-mya u-třatin n yeryazen.
36 Ikehhanen.
Ayt n Yadaɛya, zi taddart n Yecuɛa, tesɛa-mya u-třata u-sebɛin n yeryazen.
37 Ayt n Immir, ařef u-tnayen u-xemsin n yeryazen.
38 Ayt n Facḥur, ařef u-mitayn u-sebɛa u-rebɛin n yeryazen.
39 Ayt n Ḥarim, ařef u-sbeɛṭac n yeryazen.
40 Ilawiyyen.
Ayt n Yecuɛa, ayt n Qadmiyil, zeg ayt n Hudawya, arebɛa u-sebɛin n yeryazen.
41 Imedyazen.
Ayt n Asaf, mya u-tmenya u-ɛicrin n yeryazen.□
42 Ayt n iɛessasen n tewwura.
Ayt n Callum, ayt n Aṭir, ayt n Ṭalmun, ayt n Ɛaqqub, ayt n Ḥaṭiṭa, ayt n Cubay, aqa aten jmiɛ mya u-tesɛa u-třatin n yeryazen.
43 Imsexxaren n Zzawect Tameqqrant.
Ayt n Ṣiḥa, ayt n Ḥasufa, ayt n Ṭabaɛut,
44 ayt n Qiruc, ayt n Siɛaha, ayt n Fadun,
45 ayt n Labana, ayt n Ḥajaba, ayt n Ɛaqqub,
46 ayt n Ḥajab, ayt n Camlay, ayt n Ḥanan,
47 ayt n Jadil, ayt n Ḥajar, ayt n Ra’aya,
48 ayt n Raṣin, ayt n Naqquda, ayt n Jazzam,
49 ayt n Uzza, ayt n Fasiḥ, ayt n Bisay,
50 ayt n Asna, ayt n Maɛunim, ayt n Nafusim,
51 ayt n Baqbuq, ayt n Haqufa, ayt n Ḥarḥur,
52 ayt n Baṣlut, ayt n Maḥida, ayt n Ḥarca,
53 ayt n Barqus, ayt n Sisara, ayt n Tamaḥ,
54 ayt n Nasiḥ, ayt n Ḥaṭifa.
55 Iḥenjiren n imsexxaren n Suliman.
Ayt n Suṭay, ayt n Sufarat, ayt n Faruda,
56 ayt n Yaɛala, ayt n Darqun, ayt n Jiddil,
57 ayt n Cafaṭya, ayt n Ḥaṭṭil, ayt n Fuxarat-Ḍabayim d ayt n Ami.
58 Marra imsexxaren n Zzawect Tameqqrant d iḥenjiren n imsexxaren n Suliman, aqa aten jmiɛ teřt-mya u-tnayen u-tesɛin n yeryazen.
59 Ina d inni dd-igeɛɛden zi Tal-Milaḥ, Tal-Ḥarca, Karub, Addan d Immir, maca war zemmaren ad ssecnen zi jjihet n taddart n ibabaten nsen niɣ zi jjihet n zzariɛet nsen, aqa nitni qarsen-dd zi Israil:
60 ayt n Dalaja, ayt n Ṭubiyya, ayt n Naquda, setta-mya u-tnayen u-xemsin n yeryazen.
61 Uca zeg ayt n ikehhanen, ayt n Ḥabaya, ayt n Haqquṣ, ayt n Barzillay, aqa zzaysen inni iwyen ict n temɣart zi yessis n Ujilɛadi Barzillay u ttwařaɣan s yisem nnes.
62 Nitni arzun x tewriqt n uzemmem nsen deg wedlis n taṣiřet, maca war tt ufin. S uyenni ttwasuffɣen nitni zi tukehhant. 63 Lwali ameqqran inna asen, war ttᵉtten zi tmesřayin iqeddsen qaɛ ɣares ař ɣa ikkar ijj n ukehhan ak-d Urim d Tummim.
64 Marra agraw n řgens tuɣa di tnayen u-rebɛin-ařef u-teřt-mya u-settin n yeryazen, 65 nhřa imsexxaren d tsemɣin nsen. Ina tuɣa aten marra sebɛa-ařaf u-teřt-mya u-sebɛa u-třatin uca ɣarsen mitayen n imedyazen d tmedyazin. □
66 Iysan nsen tuɣa aten di sebɛa-mya u-setta u-třatin u isardan nsen tuɣa aten di mitayen u-xemsa u-rebɛin.
67 Iřeɣman nsen tuɣa aten di arebɛa-mya u-xemsa u-třatin u iɣyař nsen tuɣa aten di sebɛa-mya u-ɛicrin.
68 Umi dd-yusin ɣar Taddart n SIDI di Urcalim, wcin ca n izeǧifen n tudrin n ibabaten s řxaḍar i Taddart n AREBBI ḥima ad tt ssbedden deg wemcan nnes. 69 Nitni wcin i ssenduq n txubay i řxedmet anect n wagřa nsen waḥit u-settin-ařef n draxmat n wureɣ d xemsa-ařaf n minayat n nnuqart d mya n warruḍ n teřmect i ikehhanen. □
70 Ikehhanen d Ilawiyyen d ca zi řgens d imedyazen d iɛessasen n tewwart d imsexxaren n Zzawect Tameqqrant uyuren ad zedɣen di tneddam nsen u uřa d marra Israil yuyur ad izdeɣ di tneddam nnes.