122
1 Izři n ugeɛɛed, n Dawud.
Necc farrḥeɣ umi d ayi nnan:
“Neccin ad nadef ɣar Taddart n SIDI.
2 Iḍaren nneɣ bedden-dd ɣar tewwura nnek, a Urcalim!”
3 Urcalim tᵉttwabna am ict n tendint nni ittwacebbaren mliḥ ak-d yixef nnes.
4 Ɣar dinni ttgeɛɛadent tqebbař, tiqebbař n SIDi,
ɣar Cchadet n Israil, ḥima ad qadan Isem n SIDI.
5 Maɣar dinni bedden řekrasi n řḥukm,
řekrasi n taddart n Dawud.
6 Ttarem i řehna n Urcalim:
“Aqa ad feřḥen inni cem ittexsen,
7 ḥima ad din yiři řehna ɣar řḥiḍ n zzat nnek,
uřa d řhudnet di řeqṣur nnek.”
8 Di ṭṭweɛ n aytma d imeddukkař inu ad iniɣ:
“Ad dayem yiři řehna!”
9 Di ṭṭweɛ n Taddart n SIDI, AREBBI nneɣ,
ad ac arzuɣ x min icnan.