13
1 I umeqqran n imeɣnajen. Azehhed n Dawud.
2 Mecḥař ɛad, a SIDI, i d ayi ɣa tᵉttud?
Ař mecḥař ɛad i xafi i ɣa tessnuffared udem nnek?
3 Mechař i iqqimen ad ggeɣ ɛad řehmum di řeɛmar inu,
acḍan deg wuř inu mkuř ass?
Ař meřmi i ɣa issɛuǧa řeɛdu inu ixef nnes xafi?
4 Xzar-dd, arr-dd, xafi a SIDI, AREBBI inu!
Arzem ayi tiṭṭawin inu, ḥima war ttᵉṭṭṣeɣ iḍes n řmewt,
5 ḥima řeɛdu inu war iqqar:
“Necc ɣellbeɣ xas!”,
ḥima wenni d ayi iḥeṣṣaren war ifarreḥ, mařa farɣeɣ.
6 Necc ttecřeɣ x tmexsiwt nnek icewwaren.
Uř inu ad ifarḥ x usenjem nnek.
Necc ad ɣennjeɣ i SIDI,
maɣar Netta igga dayi řxir.