98
1 Azehhid.
Ɣennjem i SIDI ijj n yezři n jdid, maɣar Netta igga lmuɛjizat.
Afus nnes afusi d uɣiř nnes iqeddsen ssnejmen t.
2 SIDI isscen asenjem nnes,
issargeb tasegda nnes zzat i tiṭṭawin n řegnus.
3 Netta iɛqeř x tmexsiwt nnes icewwaren,
x řaman nnes i taddart n Israil.
Marra tineggura n temmurt ẓrint asenjem s ufus n n AREBBI nneɣ.
4 Sřiweřwem zzat i SIDI, marra tammurt,
sɣuyyem, sřiweřwem, zehhdem.
5 Zehhdem i SIDI s řgambri,
s řgambri u s tmijja n yezři,
6 s řɣayṭat d řḥess n uṣuḍi deg uyicc n icarri.
Sřiweřwem zzat i wudem n ujeǧid, SIDI.
7 Ejj ad izhar řebḥar d marra aɛemmar nnes,
ddunit d yenni dayes izeddɣen.
8 Ejj iɣezran ad wten camxa s ifassen,
idurar ad ssřiwřewen jmiɛ
9 zzat i wudem n SIDI,
maɣar Netta ad dd-yas ḥima ad iḥkem tammurt.
Netta ad iḥkem tammurt s tsegda,
řegnus s řḥeqq.